**PLIMBĂRI ÎN PLANUL ONIRIC**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-am trezit aici, în deşert,

Purtată pe braţe de o furtună de nisip...

Muşcam din rădăcini uscate şi din praf

Cu mâinile amândouă...

Aveam trupul alb şi oasele goale,

Zâmbete triste, dorinţe milioane,

Căutam, neputincioasă, o comoară

pierdută acum mult timp...

Băteau vânturi cumplite

Şi-mi izbeau sentimentele de dune,

Iar pe altele le-ngropau sub erguri

Lasându-le fară culoare, în negrură,

La mare adâncime, departe

de toţi cei ce doream să mi le simtă...

Când am simţit prima dată iubirea

A fugit speriată pe aripile Haboob-ului

Şi nu am mai găsit-o...

Ah! Tu, vânt sălbatic!

M-am luptat zile şi zile

Khamsin-ul să mi-o aducă,

Mi-a adus în schimb aşteptarea...

Acum stau aici, în locul cel pustiu,

Peste mine bate nemilos Harmattan:

Nu mă supăr...

E linişte şi nu simt nimic,

Nici măcar o bătaie a vieţii în piept...

Luptele au încetat cu mult timp în urmă,

Într-un timp sărac...

Zgomot!

Explozie!

Ah! Mi-a plesnit inima iar

Undeva în depărtări!

Ce viaţă tristă aş zice,

Dar ce noroc că ştiu povestea altora...

M-am trezit aici, în încăpere

Purtată pe braţele cearceafurilor albe,

Nu respiram decât singurătatea

Şi-un dor,

Un dor nebun de visul frumos ce tocmai l-am avut...